
Nr. 136 / 15.10.2026
A N U N Ț
Spitalul Clinic Universitar „George Emil Palade” Târgu Mureș, cu sediul în Târgu Mureș, str. Gheorghe Marinescu nr. 38, județul Mureș, în conformitate cu prevederile Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, aprobat prin H.G. nr. 1336/2022, cu modificările și completările ulterioare, organizează, în perioada 19.10.2026 – 16.11.2026, concurs pentru ocuparea unui număr de 1,5 posturi vacante de natură contractuală, pe perioadă nedeterminată, în cadrul Compartimentului Resurse Umane, după cum urmează:
	Nr. crt.
	Denumire post
	Structura
	Durata timpului de lucru
	Nr. posturi

	1.
	Inspector de specialitate gradul I (S)
	Compartimentul Resurse Umane
	normă întreagă – 8 ore/zi
	1

	2.
	Economist specialist gradul IA (S)
	Compartimentul Resurse Umane
	fracțiune de normă (0,5) – 4 ore/zi
	0,5

	
	TOTAL
	
	
	1,5


Durata timpului de lucru
Pentru postul de inspector de specialitate gradul I, durata normală a timpului de lucru este de 8 ore/zi și 40 de ore/săptămână (normă întreagă).
Pentru postul de economist specialist gradul IA (0,5 post), contractul individual de muncă se încheie cu timp parțial, cu o durată a timpului de lucru de 4 ore/zi și 20 de ore/săptămână, potrivit art. 103–107 din Legea nr. 53/2003 – Codul muncii, republicată, cu modificările și completările ulterioare.
Timpul de lucru se organizează potrivit Legii nr. 53/2003 – Codul muncii, republicată, cu modificările și completările ulterioare, Ordinului ministrului sănătății nr. 870/2004 pentru aprobarea Regulamentului privind timpul de muncă, organizarea și efectuarea gărzilor în unitățile publice din sectorul sanitar, cu modificările și completările ulterioare, și programului de lucru stabilit prin Regulamentul intern al spitalului pentru personalul din aparatul funcțional.
Condiții generale de participare la concurs, prevăzute de art. 15 din Regulamentul-cadru aprobat prin H.G. nr. 1336/2022
Poate participa la concurs persoana care îndeplinește următoarele condiții:
1.	are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
2.	cunoaște limba română, scris și vorbit;
3.	are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
4.	are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5.	îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
6.	nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7.	nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
8.	nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Regulamentul-cadru.
Condiții specifice de participare la concurs
1. Inspector de specialitate gradul I (S) – Compartimentul Resurse Umane – 1 post (normă întreagă):
–	studii universitare de licență absolvite cu diplomă de licență sau echivalentă în domeniul științelor administrative sau al științelor juridice;
· vechime de minimum 6 ani și 6 luni (aferente gradului profesional) în specialitatea studiilor;
–	vechime de minimum 5 ani în activități de resurse umane.
2. Economist specialist gradul IA (S) – Compartimentul Resurse Umane – 0,5 post (4 ore/zi):
–	studii universitare de licență absolvite cu diplomă de licență sau echivalentă în domeniul științelor economice;
· vechime de minimum 6 ani și 6 luni (aferente gradului profesional) în specialitatea studiilor;
–	vechime de minimum 5 ani în activități de resurse umane/salarizare.
Documentele solicitate candidaților pentru întocmirea dosarului de concurs, conform art. 35 din Regulamentul-cadru aprobat prin H.G. nr. 1336/2022
1.	formular de înscriere la concurs, conform modelului prevăzut în anexa nr. 2 la H.G. nr. 1336/2022 (Anexa nr. 1 la prezentul anunț);
2.	copia actului de identitate sau orice alt document care atestă identitatea, potrivit legii, aflat în termen de valabilitate;
3.	copia certificatului de căsătorie sau a altui document prin care s-a realizat schimbarea de nume, după caz;
4.	copiile documentelor care atestă nivelul studiilor (diploma de bacalaureat și diploma de licență sau echivalentă, însoțită de foaia matricolă/suplimentul la diplomă) și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
5.	copia carnetului de muncă și/sau adeverința eliberată de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului, conform modelului orientativ prevăzut în anexa nr. 3 la H.G. nr. 1336/2022 (Anexa nr. 2 la prezentul anunț);
6.	certificat de cazier judiciar sau extras de pe cazierul judiciar din care să reiasă că persoana nu a fost condamnată definitiv pentru săvârșirea de infracțiuni care ar face-o incompatibilă cu postul pentru care candidează – în original; acesta poate fi înlocuit, la depunerea dosarului, cu o declarație pe propria răspundere privind antecedentele penale;
7.	adeverință medicală care să ateste starea de sănătate corespunzătoare, eliberată de medicul de familie al candidatului sau de unitățile sanitare abilitate cu cel mult 6 luni anterior derulării concursului – în original;
8.	certificat de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019, cu modificările ulterioare – în original;
9.	curriculum vitae, model comun european;
10.	dovada achitării taxei de participare la concurs (chitanța);
11.	dosar plic.
Taxa de participare la concurs este de 100 lei și se achită la casieria instituției, situată în curtea UMFST „George Emil Palade” Târgu Mureș, str. Gh. Marinescu nr. 38, clădirea „Casa de oaspeți”, ap. 1, zilnic (de luni până vineri), între orele 8.30 – 11.00. Taxa nu se restituie, cu excepția situației în care concursul este anulat de către spital sau a retragerii dosarului înainte de expirarea termenului de depunere.
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Copiile de pe actele prevăzute la pct. 2–5, precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs, sau în copii legalizate.
În cazul documentului prevăzut la pct. 6, candidatul declarat admis la selecția dosarelor care a depus la înscriere o declarație pe propria răspundere că nu are antecedente penale are obligația de a completa dosarul de concurs cu originalul documentului, cel mai târziu până la data desfășurării primei probe a concursului.
Tipul probelor de concurs
–	proba scrisă;
–	interviul.
Fiecare probă se punctează cu maximum 100 de puncte. Sunt declarați admiși la proba scrisă, respectiv la interviu, candidații care au obținut minimum 50 de puncte. Pot susține interviul numai candidații declarați admiși la proba scrisă. Punctajul final se calculează ca medie aritmetică a punctajelor obținute la proba scrisă și la interviu. Este declarat admis, pentru fiecare post, candidatul care a obținut cel mai mare punctaj final dintre candidații care au concurat pentru același post, cu condiția ca acesta să fi obținut punctajul minim necesar.
Probele se susțin separat pentru fiecare dintre cele două posturi, pe baza bibliografiei și tematicii de mai jos, comune ambelor posturi. Subiectele se stabilesc distinct pentru fiecare post, fiind adaptate nivelului studiilor, gradului profesional și atribuțiilor din fișa postului.
[bookmark: _Hlk243044638]BIBLIOGRAFIE ȘI TEMATICĂ pentru postul de inspector de specialitate gradul I
I. BIBLIOGRAFIE
1. Legea nr. 95/2006 privind reforma în domeniul sănătății, republicată, cu modificările și completările ulterioare – Titlul I și Titlul VII;
2. Legea nr. 53/2003 – Codul muncii, republicată, cu modificările și completările ulterioare – Titlul II, Titlul III, Titlul IV, Titlul VI și Titlul IX;
3. Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare – Capitolele I–IV și Anexa nr. II – Familia ocupațională de funcții bugetare „Sănătate și asistență socială”;
4. Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;
5. Ordinul ministrului sănătății nr. 166/2023 pentru aprobarea metodologiilor privind organizarea și desfășurarea concursurilor de ocupare a posturilor vacante și temporar vacante de medic, medic stomatolog, farmacist, biolog, biochimist și chimist din unitățile sanitare publice sau din direcțiile de sănătate publică, precum și a funcțiilor de șef de secție, șef de laborator și șef de compartiment din unitățile sanitare fără paturi sau din direcțiile de sănătate publică, respectiv a funcției de farmacist-șef în unitățile sanitare publice cu paturi, cu modificările și completările ulterioare;
6. Ordinul ministrului sănătății nr. 1964/2025 privind modificarea și completarea Ordinului ministrului sănătății nr. 166/2023;
7. Ordinul ministrului sănătății publice nr. 1406/2006 pentru aprobarea Normelor privind organizarea concursului ori examenului pentru ocuparea funcției de șef de secție, șef de laborator sau șef de serviciu din unitățile sanitare publice, cu modificările și completările ulterioare;
8. Ordinul ministrului sănătății nr. 870/2004 pentru aprobarea Regulamentului privind timpul de muncă, organizarea și efectuarea gărzilor în unitățile publice din sectorul sanitar, cu modificările și completările ulterioare;
9. Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1.778/2006 privind aprobarea normativelor de personal, cu modificările și completările ulterioare;
10. Hotărârea Guvernului nr. 295/2025 privind registrul general de evidență a salariaților (REGES-ONLINE);
11. Ordonanța de urgență a Guvernului nr. 57/2019 privind Codul administrativ, cu modificările și completările ulterioare – dispozițiile aplicabile personalului contractual din autoritățile și instituțiile publice.
II. TEMATICĂ
1. Organizarea și funcționarea spitalelor publice; conducerea spitalului; sănătatea publică – noțiuni generale (Legea nr. 95/2006, Titlul I și Titlul VII);
2. Contractul individual de muncă: încheiere, executare, modificare, suspendare și încetare; contractul individual de muncă pe durată determinată și cu timp parțial (Codul muncii, Titlul II);
3. Timpul de muncă și timpul de odihnă; concediile; organizarea timpului de muncă și a gărzilor în unitățile sanitare publice (Codul muncii, Titlul III; Ordinul M.S. nr. 870/2004);
4. Salarizarea: principii, sistemul de salarizare, salariul de bază, sporuri și alte drepturi salariale în sectorul sanitar (Codul muncii, Titlul IV; Legea-cadru nr. 153/2017, Capitolele I–IV și Anexa nr. II);
5. Formarea profesională a salariaților (Codul muncii, Titlul VI);
6. Organizarea și desfășurarea concursurilor pentru ocuparea posturilor vacante sau temporar vacante și promovarea personalului contractual (H.G. nr. 1336/2022);
7. Organizarea concursurilor pentru ocuparea posturilor de medic, medic stomatolog, farmacist, biolog, biochimist și chimist și a funcțiilor de conducere din unitățile sanitare publice (Ordinul M.S. nr. 166/2023, cu modificările aduse prin Ordinul M.S. nr. 1964/2025; Ordinul M.S.P. nr. 1406/2006);
8. Normativele de personal pentru asistența medicală spitalicească (Ordinul M.S. nr. 1224/2010);
9. Registrul general de evidență a salariaților – întocmire, completare și transmitere (H.G. nr. 295/2025);
10. Dispozițiile Codului administrativ aplicabile personalului contractual din autoritățile și instituțiile publice (O.U.G. nr. 57/2019).
BIBLIOGRAFIE ȘI TEMATICĂ pentru postul de economist specialist gradul IA
I. BIBLIOGRAFIE
1. Legea nr. 95/2006 privind reforma în domeniul sănătății, republicată, cu modificările și completările ulterioare – Titlul I și Titlul VII;
2. Legea nr. 53/2003 – Codul muncii, republicată, cu modificările și completările ulterioare – Titlul II, Titlul III, Titlul IV, Titlul VI și Titlul IX;
3. Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare – Capitolele I–IV și Anexa nr. II – Familia ocupațională de funcții bugetare „Sănătate și asistență socială”;
4. Ordonanţa de urgenţă nr. 158/2005 privind concediile şi indemnizaţiile de asigurări sociale de sănătate, cu modificările ulterioare;
5. Ordinul ministrului sănătății nr. 870/2004 pentru aprobarea Regulamentului privind timpul de muncă, organizarea și efectuarea gărzilor în unitățile publice din sectorul sanitar, cu modificările și completările ulterioare;
6. Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1.778/2006 privind aprobarea normativelor de personal, cu modificările și completările ulterioare;
7. Hotărârea Guvernului nr. 250/1992 privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetar, republicată, cu modificarile şi completările ulterioare;
8. Hotărârea Guvernului nr. 153/2018 pentru aprobarea Regulamentului-cadru privind stabilirea locurilor de muncă, a categoriilor de personal, a mărimii concrete a sporului pentru condiţii de muncă prevăzut în anexa nr. II la Legea-cadru nr. 153/2017 privind salarizarea personalului plătit din fonduri publice, precum şi a condiţiilor de acordare a acestuia, pentru familia ocupaţională de funcţii bugetare "Sănătate şi asistenţă socială";
9. Hotararea Guvernului nr. 917/2017 pentru aprobarea Regulamentului-cadru privind stabilirea locurilor de muncă, a categoriilor de personal, a mărimii concrete a sporului pentru condiţii de muncă, precum şi a condiţiilor de acordare a acestuia pentru familia ocupaţională de funcţii bugetare ''Administraţie'' din administraţia publică centrală;
10. Ordonanța de urgență a Guvernului nr. 57/2019 privind Codul administrativ, cu modificările și completările ulterioare – dispozițiile aplicabile personalului contractual din autoritățile și instituțiile publice.
II. TEMATICĂ
1. Organizarea și funcționarea spitalelor publice; conducerea spitalului; sănătatea publică – noțiuni generale (Legea nr. 95/2006, Titlul I și Titlul VII);
2. Contractul individual de muncă: încheiere, executare, modificare, suspendare și încetare; contractul individual de muncă pe durată determinată și cu timp parțial (Codul muncii, Titlul II);
3. Timpul de muncă și timpul de odihnă; concediile; organizarea timpului de muncă și a gărzilor în unitățile sanitare publice (Codul muncii, Titlul III; Ordinul M.S. nr. 870/2004);
4. Salarizarea: principii, sistemul de salarizare, salariul de bază, sporuri și alte drepturi salariale în sectorul sanitar (Codul muncii, Titlul IV; Legea-cadru nr. 153/2017, Capitolele I–IV și Anexa nr. II);
5. Formarea profesională a salariaților (Codul muncii, Titlul VI);
6. Concediile şi indemnizaţiile de asigurări sociale de sănătate (OUG nr. 158/2005);
7. Concediul de odihnă şi alte concedii ale salariaţilor din administraţia publică (HG nr. 250/1992);
8. Acordarea sporului pentru condiţii de muncă, stabilirea locurilor de muncă, a categoriilor de personal, a mărimii concrete a sporului pentru condiţii de muncă, precum și condițiile de acordare al acestuia (HG nr. 153/2018, HG nr. 917/2017);
9. Normativele de personal pentru asistența medicală spitalicească (Ordinul M.S. nr. 1224/2010);
10. Dispozițiile Codului administrativ aplicabile personalului contractual din autoritățile și instituțiile publice (O.U.G. nr. 57/2019).
Precizări
–	Formularul de înscriere trebuie completat în întregime. Copiile actelor se prezintă în mod obligatoriu însoțite de documentele originale.
–	Actele din dosarul de concurs se depun în mod obligatoriu în ordinea prevăzută în anunț.
–	Candidații vor indica în formularul de înscriere postul pentru care candidează. Un candidat se poate înscrie la ambele posturi, depunând câte un dosar pentru fiecare; întrucât probele se desfășoară în aceeași zi și la aceeași oră, candidatul se prezintă la proba scrisă pentru un singur post (art. 38 alin. (11) din Regulamentul-cadru).
–	Candidații se vor prezenta la fiecare probă cu actul de identitate în original. Neprezentarea la o probă atrage eliminarea din concurs.
–	Rezultatele fiecărei etape se afișează la avizierul spitalului și pe pagina de internet https://umfst.ro/universitate/directia-administrativa/serviciul-resurse-umane/concursuri-pe-post/concursuri-spitalul-clinic-universitar-g-e-palade/concursuri-spital-2026/, folosind codul numeric de identificare atribuit fiecărui candidat la depunerea dosarului, cu mențiunea „admis”/„respins” și, după caz, punctajul obținut.
–	Contestațiile se depun la secretarul comisiei în termen de cel mult 1 zi lucrătoare de la data și ora afișării rezultatului fiecărei etape (art. 53 și art. 98 alin. (2) din Regulamentul-cadru), în termenele din calendar.
–	La punctaje finale egale are prioritate candidatul cu punctajul cel mai mare la proba scrisă; dacă egalitatea se menține, candidații sunt invitați la un nou interviu (art. 47 alin. (5) din Regulamentul-cadru).
–	Candidatul declarat admis are obligația de a se prezenta la post în termen de cel mult 15 zile calendaristice de la afișarea rezultatului final; la cererea scrisă și motivată a candidatului, depusă în termen de 3 zile lucrătoare de la afișarea rezultatului final, se poate stabili un alt termen de prezentare la post, care nu poate depăși termenul de preaviz prevăzut de Codul muncii (art. 67 alin. (1) și (2) din Regulamentul-cadru).

Calendarul de desfășurare a concursului

	Etapa
	Data / ora / locul

	Publicarea anunțului 
	19.10.2026

	Depunerea dosarelor de concurs
	20.10.2026 – 02.11.2026 

	Selecția dosarelor
	03.11.2026, ora 09.00

	Afișarea rezultatelor selecției dosarelor
	03.11.2026, până la ora 15.00

	Depunerea contestațiilor privind selecția dosarelor
	04.11.2026, până la ora 15.00

	Soluționarea și afișarea rezultatelor contestațiilor privind selecția dosarelor
	04.11.2026, până la ora 15.00

	Proba scrisă
	10.11.2026, ora 10.00 – sala nr. 143 din clădirea centrală semietaj a UMFST „George Emil Palade” Târgu Mureș

	Afișarea rezultatelor la proba scrisă și a datei și orei interviului
	10.11.2026, până la ora 15.30

	Depunerea contestațiilor la proba scrisă
	11.11.2026, până la ora 15.30

	Afișarea rezultatelor soluționării contestațiilor la proba scrisă
	12.11.2026, până la ora 15.30

	Interviul
	13.11.2026, ora 09.00 – sala nr. 143 din clădirea centrală semietaj a UMFST „George Emil Palade” Târgu Mureș

	Afișarea rezultatelor la interviu
	13.11.2026, până la ora 13.00

	Depunerea contestațiilor la interviu
	16.11.2026, până la ora 13.00

	Afișarea rezultatelor soluționării contestațiilor la interviu
	16.11.2026, până la ora 15.00

	Afișarea rezultatului final al concursului
	16.11.2026, până la ora 16.30


Termenul de depunere a dosarelor (10 zile lucrătoare de la afișare): 02.11.2026, ora 11.00.
Dosarele de concurs se depun la Compartimentul Resurse Umane al spitalului, situat în curtea UMFST „George Emil Palade” Târgu Mureș, str. Gh. Marinescu nr. 38, clădirea „Casa de oaspeți”, ap. 2, în perioada 20.10.2026 – 02.11.2026, zilnic (de luni până vineri), între orele 8.30 – 11.00. 
[bookmark: _Hlk242969017]Informații suplimentare se pot obține la telefon 0265 – 215551, int. 282, de la avizierul instituției sau de pe pagina de internet: https://umfst.ro/universitate/directia-administrativa/serviciul-resurse-umane/concursuri-pe-post/concursuri-spitalul-clinic-universitar-g-e-palade/concursuri-spital-2026/.

MANAGER
prof. dr. Klara Brînzaniuc
Anexa nr. 1
FORMULAR DE ÎNSCRIERE LA CONCURS
conform anexei nr. 2 la Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice
Autoritatea sau instituția publică: Spitalul Clinic Universitar „George Emil Palade” Târgu Mureș
Postul solicitat: 
☐  Inspector de specialitate gradul I (S) – 1 post, normă întreagă
☐  Economist specialist gradul IA (S) – 0,5 post, 4 ore/zi
Structura: Compartimentul Resurse Umane
Data organizării concursului (proba scrisă): 10.11.2026
Numele și prenumele candidatului: …………………………………………………………………………………
Date de contact ale candidatului (utilizate pentru comunicarea cu privire la concurs):
Adresa: …………………………………………………………………………………
E-mail: …………………………………………  Telefon: ………………………………
Persoane de contact pentru recomandări (nume, instituție, funcție, telefon):
1. ………………………………………………………………………………………
2. ………………………………………………………………………………………
Anexez prezentei cereri dosarul cu actele solicitate. Menționez că am luat cunoștință de condițiile de desfășurare a concursului.
Solicit adaptare rezonabilă (pentru candidații cu dizabilități):   ☐ Da   ☐ Nu
Cunoscând prevederile art. 4 pct. 2 și 11 și art. 6 alin. (1) lit. a) din Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), declar următoarele:
☐ Îmi exprim consimțământul / ☐ Nu îmi exprim consimțământul cu privire la transmiterea informațiilor și documentelor, inclusiv a datelor cu caracter personal necesare îndeplinirii atribuțiilor membrilor comisiei de concurs, membrilor comisiei de soluționare a contestațiilor și ale secretarului, în format electronic;
☐ Îmi exprim consimțământul / ☐ Nu îmi exprim consimțământul ca instituția organizatoare a concursului să solicite organelor abilitate în condițiile legii certificatul de integritate comportamentală, cunoscând că pot reveni oricând asupra consimțământului acordat;
☐ Îmi exprim consimțământul / ☐ Nu îmi exprim consimțământul ca instituția organizatoare a concursului să solicite organelor abilitate în condițiile legii extrasul de pe cazierul judiciar cu scopul angajării, cunoscând că pot reveni oricând asupra consimțământului acordat;
☐ Îmi exprim consimțământul / ☐ Nu îmi exprim consimțământul ca instituția organizatoare a concursului să prelucreze adresa de e-mail furnizată ca modalitate de comunicare cu privire la concurs.
Declar pe propria răspundere că, în perioada lucrată, nu mi s-a aplicat nicio sancțiune disciplinară / mi s-a aplicat sancțiunea disciplinară ……………………………………………………
Declar pe propria răspundere, cunoscând prevederile art. 326 din Codul penal cu privire la falsul în declarații, că datele furnizate în acest formular sunt adevărate.
Anexez prezentei cereri, dosarul cu actele solicitate în următoarea ordine: 
· formular de înscriere la concurs (conform modelului din anexa nr. 2 la H.G. nr. 1336/2022, disponibil pe site-ul instituției: https://umfst.ro/universitate/directia-administrativa/serviciul-resurse-umane/concursuri-pe-post/concursuri-spitalul-clinic-universitar-g-e-palade/concursuri-spital-2026/);
· copie după actul de identitate;
· copie după certificatul de căsătorie sau după alt document prin care s-a realizat schimbarea numelui, dacă este cazul;
· copii după documentele care atestă nivelul studiilor: diploma de bacalaureat, diploma de licență, și, după caz, ale certificatelor de absolvire a unor cursuri de specializare/perfecționare;
· copie după carnetul de muncă și/sau adeverințe care să ateste vechimea în muncă și în specialitatea studiilor (obligatoriu pentru posturile la care se solicită vechime);
· cazier judiciar (în original) sau declarație pe propria răspundere că nu am antecedente penale care să mă facă incompatibil/ă cu funcția pentru care candidez; declarația se înlocuiește cu cazierul judiciar până la data primei probe;
· adeverință medicală care să ateste starea de sănătate corespunzătoare, eliberată cu cel mult 6 luni anterior derulării concursului de medicul de familie sau de unitățile sanitare abilitate, cu mențiunea „Clinic sănătos. Nu se află în evidență cu boli cronice sau neuropsihice” (în original);
· certificat de integritate comportamentală (în original), din care să reiasă că nu s-au comis infracțiunile prevăzute la art. 1 alin. (2) din Legea nr. 118/2019;
· curriculum vitae, model comun european;
· dovada achitării taxei de participare la concurs (chitanța);
· dosar plic.
Data: ………………………
Semnătura: ………………………
Anexa nr. 2
(model orientativ – anexa nr. 3 la H.G. nr. 1336/2022)
Unitatea: …………………………………………………
Date de identificare (adresă, CUI, telefon): …………………………………………………
Nr. de înregistrare ………………… / data …………………
ADEVERINȚĂ
Prin prezenta se atestă faptul că dl/dna ……………………………………………………, posesor/posesoare al/a C.I. seria ……… nr. ………………, CNP ……………………………, a fost/este angajatul/angajata ……………………………………………………, în baza actului administrativ de numire nr. ……………… / contractului individual de muncă cu normă întreagă/cu timp parțial de ……… ore/zi, încheiat pe durată determinată/nedeterminată, înregistrat în registrul general de evidență a salariaților cu nr. ……………… / ………………, în funcția/meseria/ocupația de ……………………………………………… .
Pentru exercitarea atribuțiilor stabilite în fișa postului aferentă contractului individual de muncă/actului administrativ de numire au fost solicitate studii de nivel ………………………, în specialitatea ……………………………………… .
Pe durata executării contractului individual de muncă/raporturilor de serviciu, dl/dna …………………………………………… a dobândit:
– vechime în muncă: ………… ani ………… luni ………… zile;
– vechime în specialitatea studiilor: ………… ani ………… luni ………… zile.
Pe durata executării contractului individual de muncă au intervenit următoarele mutații (modificarea, suspendarea, încetarea contractului individual de muncă): ……………………………………………………………………… .
Pe durata executării contractului individual de muncă, dlui/dnei ……………………………………… nu i s-a aplicat nicio sancțiune disciplinară / i s-a aplicat sancțiunea disciplinară ……………………………………… .
Cunoscând normele penale incidente în materia falsului în declarații, certificăm că datele cuprinse în prezenta adeverință sunt reale, exacte și complete.
Data: ……………………………
Numele și prenumele reprezentantului legal al angajatorului: ……………………………………
Semnătura și ștampila: ……………………………………

